Любен Каравелов
Две сестри

chitanka.info

Баба баби говорила:

"Слушай, сестро, мойта реч!

Със реформи и със правди

не щеш идеш надалеч.

Обещавай колко можеш,

ала нищо не прави;

затъпявай свойте деца

и слепи ги остави.

Ако можеш, ти ги скарай,

да са гризат по цял ден;

а ти живей, над тях владай!

Земи пример бар от мен!

Азе имам два юнака,

що подпират мойят плет…

Андрашия и Деака

не щеш найдеш по цял свет!

Избери си и ти таквиз

шарлатане, подлеци,

па избери за свой девиз:

„Правата са мъртвеци“!

Баба баби отговаря:

„Слушам, сестро, твойят глас,

ала нищо не помага, —

наблизава смърни час!

Надеях са на Алия,

да ми царство нареди,

а той прави поразия

със фенерските бради!

Не помага ни Андраши,

не помага ни Фуад!

Хайде, сестро, приготви са

или за рай, или в ад“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.